
Plângere penală pe numele lui Rafila. Deputatul USR Emanuel Ungureanu, 
vicepreședinte al Comisiei pentru Sănătate din Camera Deputaţilor, a 
anunţat, marţi, că a depus o sesizare penală la Direcţia Naţională 
Anticorupţie (DNA) și la Parchetul European care îl vizează pe ministrul 
Sănătăţii, Alexandru Rafila. 


Plângerea penală are legătură directă cu un contract de consultanţă semnat 
„în mod discreţionar și abuziv de către ministrul Sănătăţii, Alexandru Rafila, 

cu foștii colaboratori de la Organizaţia Mondială a Sănătăţii (OMS)”, a precizat 
Emanuel Ungureanu, într-o conferință de presă susținută la Parlament. 


„Vorbim despre suspiciuni de fapte penale extrem de grave, abuz în serviciu, 
delapidare și înșelăciune. Mă refer în sesizarea, care are 12 pagini, la 
contractul de consultanţă pe care l-a făcut în luna iunie 2022 domnul Rafila 
contrasemnat de secretarul de stat Alexandru Rogobete, contract de 
consultanţă de 20 de milioane de euro care nu are absolut nicio justificare 
din punct de vedere a ceea ce înseamnă legea responsabilităţii fiscale și 
oportunitatea pe care ar trebui să o gândească orice ministru când cheltuie 
mai ales bani europeni. Și mai ales discutăm despre un contract care are 
suspiciuni de dublă finanţare. Vorbim despre finanţarea pe care a primit-o o 
altă autoritate a statului român - ANMCS - Autoritatea Naţională pentru 
Managementul Calităţii în Sănătate - care a încasat sume importante de bani 
ca să facă standarde de calitate în sistemul sanitar românesc, chiar un 
manual al calităţii, iar domnul Rafila, prin dublă finanţare, acordă 1 milion de 
euro către OMS să facă exact același lucru pe care ar fi trebuit să-l facă o 
autoritate care este chiar în subordinea domnului Ciolacu”, a afirmat 
Emanuel Ungureanu. 


Potrivit acestuia, „Rafila a cheltuit iresponsabil și ilegal banii din PNRR”. 


„Vă aduceţi aminte minciunile PSD și PNL care spuneau că Ghinea a pus bani 
de consultanţă în PNRR ca să-i cheltuie în mod iresponsabil? Adevărul este că 
banii cheltuiţi iresponsabil și ilegal din PNRR pe consultanţă sunt banii pe 
care i-a cheltuit Rafila deja - 10 milioane de euro s-au dus, printre care 
prioritizarea alocărilor bugetare efectuate de Ministerul Sănătăţii și Casa 
Naţională, adică Rafila a rugat OMS de 640.000 de euro să ne înveţe criterii 
de prioritizare pentru alocarea bugetului și elaborarea termenilor de 
colaborare între Ministerul Sănătăţii și Casa Naţională de Asigurări. Mai exact, 
640.000 de euro a aruncat în vânt Rafila ca OMS să ne înveţe cum să alocăm 
bani din sănătate, asta în condiţiile în care șefa Casei Naţionale de Asigurări 
ne spunea că nu mai sunt bani până la finalul anului”, a arătat Ungureanu. 


Deputatul USR a atras atenţia că procurorii Parchetului European ar trebui 
„Să investigheze urgent suspiciunile de abuz în serviciu, delapidare și 
înșelăciune din contractul de consultanţă încheiat de Rafila cu OMS”, 
apreciind că, din păcate, „există pericolul ca acest dosar să fie îngropat de 
DNA”. 


„Speranţa mea se îndreaptă în aceste zile către Parchetul European. Este 
mesajul meu către cei care conduc această instituţie, să facă repede 
investigaţii cu privire la acest contract de consultanță cu OMS, de 20 de 
milioane de euro, pentru că mi-e teamă că domnul Voineag de la DNA o să 

îngroape acest dosar de consultanţă al lui Rafila, așa cum a făcut cu dosarul 
cu BMW-urile lui lohannis și așa cum a îngropat ancheta care viza doi generali 
SRI acuzaţi de corupţie. Deci doamna Kovesi este într-un concurs, este într-un 
moment de competiţie - să arate dacă este interesată de modul în care Rafila 
și-a bătut joc de bani europeni. Vorbim de bani din consultanţă despre care 
Rafila se lăuda, în august 2022, că ar fi fost bine să fie dați către investiţii în 
sănătate. Apelul meu către Parchetul European este să ajungă repede la 
dosarul care este ţinut ascuns de Rafila. Acest contract de consultanţă cu 
OMS n-a fost niciodată prezentat public de către Ministerul Sănătăţii”, a 
transmis Emanuel Ungureanu. 


&) Abonează-te acum la canalul nostru de Telegram cotidianul.RO, 

pentru a fi mereu la curent cu cele mai recente știri și informaţii de 
actualitate. Fii cu un pas înaintea tuturor, află primul despre evenimentele 
importante, analize și povești captivante. 

Are tot dreptul sa facă plângeri penale, a mai făcut și altora de s-a lovit de 
cate un brânci, având în vedere meseria lui de baza conform școlilor absolvite 
cu atât succes: nobila meserie de fost brancardier salvator de Românii! 

Ha ha ha!!! N-a ajuns consultanta la usr-isti? Se apropie boschetii incet incet? 
Toti astia fara diplome si opera vezi Ungureanu, Voiculescu, Coliban si Ghinea 
raman fara parale? Cooool!!! 

Precizare: 

Ziarul Cotidianul își propune să găzduiască informaţii și puncte de vedere 
diverse și contradictorii. Publicaţia roagă cititorii să evite atacurile la 
persoană, vulgarităţile, atitudinile extremiste, antisemite, rasiste sau 
discriminatorii. De asemenea, invită cititorii să comenteze subiectele 
articolelor sau să se exprime doar pe seama aspectelor importante din viaţa 
lor si a societăţii, folosind un limbaj îngrijit, într-un spaţiu de o dimensiune 
rezonabilă. Am fi de-a dreptul bucuroși ca unii comentatori să semneze cu 
numele lor sau cu pseudonime decente. Pentru acurateţea spaţiului afectat, 
redacţia va modera comentariile, renunțind la cele pe care le consideră 
nepotrivite. 

